Det er den eller de personer, der har hængt en valgplakat op, som også har ansvaret for at pille den ned igen rettidigt. Klokken 00.01 i nat udløb fristen. Lørdag formiddag hænger der stadig flere valgplakater i f.eks. Aabybro. Både Socialdemokraternes Ane Halsboe-Jørgensen og Radikales Daniel Nyboe Andersen og Marianne Jelved er stadig at finde i vejsiderne. Det kan betyde en regning fra kommunen eller Vejdirektoratet, hvis myndighederne må pille plakaterne ned. - Det er selvfølgelig ikke godt nok, at vi har glemt et par stykker. Jeg er netop nu på vej ud for at lede efter de sidste plakater fra de Radikale, som I har set i Aabybro, siger Daniel Nyboe Andersen fra Radikale. Han forklarer at, at årsagen til at de hænger der endnu er, at det ikke har været muligt at få den samme person til at tage dem ned, som satte dem op. De er derfor blevet overset.

Opsummering:
I nat var deadline for at fjerne de sidste valgplakater efter folketingsvalget d. 18. juni. Alligevel hænger der stadig valgplakater i Nordjylland lørdag formiddag. (Opd. 11:50)